Colofó final del Morvedre Rap
22 de desembre 2016

​![](/media/3ijn05zo/54_morvedre-rap-cartel_n.jpg)

Divendres 23 de desembre a les 20.30 hores tindrà lloc la segona fase i final de la primera edició del festival Morvedre Rap en el Casal Jove del Port de Sagunt, prèvia a la festa de pre-nit de cap d'any que organitza l'Ajuntament.

Amb aquesta iniciativa, el consistori saguntí, dins del suport que ofereix a la música urbana, pretén donar una oferta de qualitat per a la gran quantitat de joves seguidors del rap amb la celebració de concerts amb artistes de primera línia. A més, els joves creadors de música rap de la nostra ciutat tenen l'oportunitat d'actuar en directe i en òptimes condicions tècniques, compartint fins i tot en alguns casos cartell amb artistes reconeguts d’este gènere musical.

El regidor de Joventut, Guillermo Sampedro, ha declarat que “**després de l'èxit de la primera fase, amb més de 120 persones i sis grups locals, posem el colofó final a este primer Morvedre Rap que arreplega el testimoni del Morvedre Rock que se celebrava fa anys. En la nostra ciutat hi ha molts grups locals i molts rapers i raperes, per això, amb esta aposta per la cultura urbana volem donar resposta a esta demanda de la gent jove que ens ho venia demanant**”, ha afegit.

En la final de la primera edició d'este festival de rap actuaran Sol de Cali, Zodiaco Enfants i Arse, els tres rapers locals seleccionats després del primer concert, al costat d'artistes en valencià com Antítesi i figures emergents de l'escena nacional com són Dano & Emelvi, MI.Amargo & Dj Swet y Polanski i Escandaloso Xpósito.

*   [](http://www.facebook.com/sharer.php?u=https://aytosagunto.es/va/actualitat/colofo-final-del-morvedre-rap/ "Facebook")
*   [](http://twitter.com/share?url=https://aytosagunto.es/va/actualitat/colofo-final-del-morvedre-rap/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/colofo-final-del-morvedre-rap/ "Linked In")
*   [](mailto:?body=https://aytosagunto.es/va/actualitat/colofo-final-del-morvedre-rap/)